stanford-oval/wikipedia huggingface dataset:
เหตุการณ์ 6 ตุลา
อนุสรณ์และมรดก > วัฒนธรรมสมัยนิยม

ในปี 2520 มีภาพยนตร์ที่สะท้อนทัศนะฝายขวา เก้ายอด โดยสุพรรณ พราหมณ์พันธุ์ ที่นำภาพข่าวชุมนุมมาสื่อว่าต้องการล้มล้างประชาธิปไตย แต่ในปีเดียวกัน ก็มีชาวญี่ปุ่น โอโอกะ เรียวโออิจิ เรียบเรียงฟุตเทจภาพเหตุการณ์ประวัติศาสตร์ตั้งแต่เหตุการณ์ 14 ตุลาถึง 6 ตุลา เป็นภาพยนตร์ชื่อ จักจำไว้จนวันตาย (They Will Never Forget) ปี 2546 ภาพยนตร์สั้นเรื่อง อย่าลืมฉัน ที่ได้รางวัลรัตน์ เปสตันยี ประจำปี 2546 ในปี 2548 มีภาพยนตร์เรื่อง โคลิค เด็กเห็นผี มีการเล่าเรื่องลิฟท์แดงซึ่งเกิดจากการยิงปืนเข้าไปในลิฟต์ระหว่างเหตุการณ์ 6 ตุลา ปี 2552 มีภาพยนตร์ที่เนื้อหาว่าด้วยเหตุการณ์ 6 ตุลา หลายเรื่อง เช่น ฟ้าใส ใจชื่นบาน เล่าเรื่องของนักศึกษาที่หนีเข้าป่าในเชิงขบขัน, มหาลัยสยองขวัญ ตอนลิฟท์แดง และ October Sonata: รักที่รอคอย ที่นำเสนอผ่านความรัก การรอคอย และนวนิยายเรื่อง สงครามชีวิต ของศรีบูรพา
ภาพยนตร์เรื่อง ดาวคะนอง (2559) เล่าถึงผู้สร้างภาพยนตร์ที่ต้องการสร้างเกี่ยวกับเหตุการณ์ 6 ตุลา เป็นภาพยนตร์ได้รับทุนสนับสนุนจากกระทรวงวัฒนธรรม ได้รับรางวัลสุพรรณหงส์ และชมรมวิจารณ์บันเทิง และเป็นตัวแทนภาพยนตร์ไทยเข้าชิงรางวัลออสการ์ แต่ตำรวจสั่งงดฉายในประเทศไทย ภาพยนตร์สั้น พิราบ (2560) กำกับโดยบัณฑิตมหาวิทยาลัยศรีนครินทรวิโรฒ ว่าด้วยเรื่องราวของนักศึกษาที่ถูกปราบปรามในวันที่ 6 ตุลาคม 2519 ได้รับรางวัลพิราบขาว จากมูลนิธิ 14 ตุลา และรางวัลชมเชย สาขาช้างเผือก
ภัทรภร ภู่ทองเป็นผู้กำกับสารคดีบทสัมภาษณ์ญาติและเพื่อนของผู้เสียชีวิต ภาพยนตร์สารคดีเรื่อง ด้วยความนับถือ (Respectfully Yours, 2559) ฉายครั้งแรกในวันครบรอบ 40 ปีของเหตุการณ์ นำเสนอบทสัมภาษณ์ของญาติผู้เสียชีวิต พวงทอง ภวัครพันธุ์ ผู้ผลิต กล่าวว่า เป็นความพยายามขับเน้นใบหน้าของผู้เสียหาย ไม่ใช่ถูกทำให้เป็นตัวเลข เป็นจุดเริ่มต้นของโครงการหอจดหมายเหตุดิจิทัล สองพี่น้อง เป็นภาพยนตร์สั้นที่นำเสนอนิยายของนักกิจกรรมสองพี่น้องช่างไฟฟ้านักกิจกรรมที่ถูกลงประชาทัณฑ์เมื่อวันที่ 24 กันยายน 2519 ภาพยนตร์แสดงบทสัมภาษณ์ชีวประวัติของญาติผู้เสียชีวิต ชุมพรและวิชัย ภาพยนตร์ยังแสดงที่เกิดเหตุซึ่งเป็นประตูทางเข้าที่ดินว่างเปล่าแปลงหนึ่งในจังหวัดนครปฐม ที่เรียก "ประตูแดง" อีกเรื่องหนึ่งคือ ความทรงจำ-ไร้เสียง (2557)
ในปี 2561 มิวสิกวิดีโอเพลงแร็ปใต้ดิน "ประเทศกูมี" ของกลุ่มแร็ป Rap Against Dictatorship ใช้ฉากหลังเป็นการลงประชาทัณฑ์ในเหตุการณ์ 6 ตุลา
ดูเพิ่ม

การก่อการกำเริบของพรรคคอมมิวนิสต์ประเทศไทย
เชิงอรรถ

↑  มักเข้าใจผิดว่าเป็นวิชิตชัย อมรกุล
↑  เป็นผู้ประท้วง 40 คน และ ผู้ก่อการ 5 คน; ลดลงจาก 46 คน หลังมีการชำระภายหลังโดยโครงการบันทึก 6 ตุลา
↑  ดูที่
↑  ต่อมากลุ่มฝ่ายขวาต่าง ๆ กลายเป็นเครือข่ายของกลุ่มอภิรักษ์จักรี
↑  เนื่องจากพระมหากษัตริย์ราชวงศ์จักรีตั้งแต่รัชกาลที่ 4 ทรงผนวชที่วัดนี้
↑  This figure was accepted by the Washington Post. ("Deaths" [Obituary for Sudsai Hasadin], Washington Post, August 18, 2001)
↑  เรื่องอนุสาวรีย์วีรชนเดือนตุลานั้น ในปี 2532 รัฐบาลชาติชาย (ซึ่งตัวเขาเองสนับสนุนการเดินขบวนของฝ่ายขวาในเหตุการณ์ 6 ตุลา) ตกลงจะสร้างอนุสาวรีย์ แต่ก็ไม่ได้สร้าง ในปี 2538 แผนการสร้างอนุสาวรีย์ได้เริ่มขึ้นแล้วที่สวนสันติพร แต่พระบาทสมเด็จพระเจ้าอยู่หัวทรงมีพระราชดำริให้สร้างถนนเลี่ยงเมืองในบริเวณนั้น ทำให้แผนต้องถูกยกเลิกไปอีก จนในปี 2541 ธีรยุทธ บุญมีอาศัยความสัมพันธ์ส่วนตัวกับอานันท์ ปันยารชุนเจรจาทำสัญญาส่วนตัวกับผู้อำนวยการสำนักงานทรัพย์สินส่วนพระมหากษัตริย์ จนสุดท้ายมีการสร้างอนุสาวรีย์จนได้ แต่อุทิศให้แก่วีรชน 14 ตุลา 2516 เท่านั้น
↑  ธงชัย วินิจจะกูลเขียนในบทความ "6 ตุลาในความทรงจำของฝ่ายขวา 2519–2549 : จากชัยชนะสู่ความเงียบ (แต่ยังชนะอยู่ดี)" เล่าถึงการสัมภาษณ์ของตนกับนายพล "ณ" นายทหารเกษียณอายุราชการ ผู้เคยมีบทบาทในสถานีวิทยุยานเกราะ
ดูเพิ่ม

หมวดหมู่:บุคคลที่เกี่ยวข้องกับเหตุการณ์ 6 ตุลา
คนเดือนตุลา
รายชื่อผู้เสียชีวิตในเหตุการณ์ 6 ตุลา
แหล่งข้อมูลอื่น

บันทึก 6 ตุลา
6 ตุลา: อ่านข้อเท็จ-จริง จาก ‘หน้าหนึ่ง’ เมื่อ 43 ปีที่แล้ว. WAY MAGAZINE.
โทรเลขรายงานของทูตอังกฤษ ตุลา 2519, เอกสารโทรเลขทูตโดย เดวิด โคล เอกอัครราชทูตสหราชอาณาจักรประจำประเทศไทย รายงานต่อกระทรวงการต่างประเทศสหราชอาณาจักรในช่วงเดือนตุลาคม 2519 (ระบุว่าได้มาจากธงชัย วินิจจะกุล)
การแสดงละครล้อกรณีฆ่าแขวนคอพนักงานการไฟฟ้านครปฐม, 4 ตุลาคม 2519
ภาพร้อยตำรวจโท วัชรินทร์ เนียมวณิชกุล ยิงปืนเข้าไปในมหาวิทยาลัยธรรมศาสตร์ ขณะในปากยังคาบบุหรี่
ป้ายจัดแสดงในนิทรรศการ 44 ปี 6 ตุลา ที่มหาวิทยาลัยธรรมศาสตร์
ส่วนหนึ่งของนิทรรศการชั่วคราวที่ระลึกถึงเหตุการณ์
อนุสรณ์สถาน 14 ตุลาเกือบไม่ได้สร้างขึ้น เพราะปฏิกิริยาของเหตุการณ์ 6 ตุลา
ภาพประตูเหล็กที่ใช้แขวนคอพนักงานการไฟฟ้าในนิทรรศการระลึก 44 ปีหกตุลาที่มหาวิทยาลัยธรรมศาสตร์
อนุสรณ์ 6 ตุลาที่มหาวิทยาลัยธรรมศาสตร์
สโมสรฟุตบอลสุรินทร์ ซิตี้

สโมสรฟุตบอลสุรินทร์ ซิตี้ เป็นสโมสรฟุตบอลอาชีพในประเทศไทย โดยเป็นทีมจากจังหวัดสุรินทร์ ปัจจุบันเล่นในไทยลีก 3 โซนภาคตะวันออกเฉียงเหนือ
ประวัติสโมสร

ทีมฟุตบอลของสุรินทร์ในอดีตเมื่อประมาณปี พ.ศ. 2527 มีการจัดให้มีการแข่งขันฟุตบอลไทยซอคเกอร์ลีกขึ้นมาเป็นครั้งแรกในประเทศไทย ทีมฟุตบอลของสุรินทร์ในช่วงนั้นประกอบด้วยนักเตะต่างจังหวัดหลายคน กระนั้นก็ดีทีมสามารถทำผลงานอยู่ในอันดับหนึ่งของตารางอันดับไทยซอคเก้อร์ลีกติดต่อกันหลายสัปดาห์ นอกจากนี้ยังครองแชมป์ด้านจำนวนคนดูและด้านรายได้มาตลอดตั้งแต่แรก[ต้องการอ้างอิง]
สโมสรสุรินทร์ เอฟซี ก่อตั้งเมื่อปี พ.ศ. 2552 โดยมีคุณพูนพล กมุทติรา เป็นผู้ก่อตั้งสโมสร และผู้จัดการทีม มีฉายาว่า "ช้างศึก" "ช้างตกมัน" "นักเตะเมืองช้าง" ทีมสุรินทร์ เอฟซี เล่นในลีกภูมิภาคดิวิชั่น 2 ของสมาคมฟุตบอลแห่งประเทศไทย มีชุดแข่งเหย้าเป็นสีเขียว เป็นหลัก และมีสีเหลืองเป็นสีเยือน
โดยในฤดูกาลแรก (2552) ใช้นักเตะท้องถิ่นทั้งหมด มี อ.จงกิจ เพิ่มทรัพย์ เป็นหัวหน้าผู้ฝึกสอน และใช้สนามแสดงช้าง เป็นสนามเหย้า และจบฤดูกาลปี 2009 ด้วยอันดับที่ 6 จาก 11 ทีม ถือว่าอยู่กลางตารางพอดี แต่ในปีนั้น สุรินทร์ เอฟซี มีนักเตะติดทีมนักเรียนไทยชิงแชมป์เอเชีย รุ่นอายุ 18 ปีถึง 5 คนคือ ยศพล เทียงดาห์, ศราวุฒิ อินทร์แป้น, รังสรรค์ แสวงทรัพย์, จิณรงค์ เรืองสุขสุด, อรรถพล ประสานสุข
ในปีที่ 2 ฤดูกาล 2553 สโมสรสุรินทร์ เอฟซี มีคุณพูนพล กมุทติรา เป็นผู้จัดการทีมเช่นเคย ได้มีการย้ายมาใช้สนามศรีณรงค์ แทนสนามแสดงช้างที่มีความจุมากกว่า และมีการเปลี่ยนแปลงทีมค่อนข้างมาก จากที่ อ.จงกิจ เพิ่มทรัพย์ ลาทีมไปอยู่ที่อื่น ก่อนจบเลกแรกของปี ทำให้ทางสโมสรผลักดันผู้ช่วยผู้ฝึกสอน คือ อ.กิตติศักดิ์ มีเจริญ คุมทัพแทน และ สุดท้าย ดึง อ.ฐปกร ดีมาก มาเป็นโค้ช เท่ากับว่า ฤดูกาลนี้ สุรินทร์ เอฟซี ใช้โค้ชถึง 3 คนในปีเดียว และ จบฤดูกาลด้วยอันดับที่ 13 จาก 16 ทีม แม้ว่าผลงานจะไม่สวยหรู แต่ถึงกระนั้น แฟนบอลสุรินทร์ เอฟซี ก็อยู่หลักพันขึ้นทุกแมตซ์
ในปีที่ 3 ฤดูกาล 2554 สโมสรสุรินทร์ เอฟซี ยังมีคุณพูนพล กมุทติรา เป็นผู้จัดการทีม และใช้สนามศรีณรงค์เป็นสนามเหย้า แต่ปีนี้มีการเสริมทัพนักเตะหลายคน และให้ อ.ฐปกร ดีมาก เป็นหัวหน้าผู้ฝึกสอนจากฤดูกาลที่แล้ว และมีความร่วมมือภายในจังหวัดมากขึ้นจากแทบทุกภาคส่วน ทำให้ผลงานดีขึ้น ผู้ชมก็มากขึ้น จบฤดูกาลด้วยอันดับที่ 6 จาก 16 ทีม ซึ่งถือว่าเป็นจุดเริ่มต้นที่ดี ต่อไปในอนาคต
ในปีที่ 4 ฤดูกาล 2555 สโมสรสุรินทร์ เอฟซี ยังมีคุณพูนพล กมุทติรา เป็นผู้จัดการทีมเช่นเคย และได้เลือก โค้ชสุพัฒน์ ทองนพคุณ อดีตนักเตะ ของ การท่าเรือ ธ.กรุงไทย และ สินธนา เป็นหัวหน้าผู้ฝึกสอน ซึ่งเคยทำทีม อคาเดมี่ ของ ชลบุรี เอฟซี และ ทีมตาก เอฟซี ในลีกภูมิภาค โซนภาคเหนือ มาก่อน ส่วนตัวผู้เล่นมีหลายคนได้ย้ายไปอยู่กับทีมอื่นๆ หลายต่อหลายคน ทำให้ต้องมีการถ่ายเลือดใหม่ของนักเตะในฤดูกาลนี้ ทางสโมสรมีการผลักดันเยาวชนท้องถิ่นของจังหวัด การเสริมตัวผู้เล่นที่มีประสบการณ์ รวมถึงผู้เล่นต่างชาติชั้นดี เข้ามาร่วมทีม และยังใช้สนามศรีณรงค์ ทำการแข่งขัน โดยแฟนบอลชาวสุรินทร์ ก็ยังสนับสนุนสโมสรและทีมงานอย่างดี ในฤดูกาลนี้เช่นเคย
ประวัติสโมสร > การซื้อกิจการสโมสร

ในปีที่ 4 ฤดูกาล 2555 เลก 2 สโมสรฟุตบอลสุรินทร์ โดยมีคุณพูนพล กมุทติรา เป็นผู้จัดการทีมเช่นเคย ได้เกิดประสบปัญหาเรื่องการเงิน มานานโดยได้ปล่อยนักเตะไปเกือบหมด จนเหลือเพียงแค่ 11 คน และต่อมาคุณพูนพล กมุทติรา ได้ประกาศหาผู้ที่จะมาบริหารทีมแทนตนเอง แต่ก็ไม่มีผู้ใดที่จะมาบริหารทีมแทนคุณพูนพล กมุทติรา และในก่อนวันที่สุรินทร์ เอฟซี จะลงเตะในศึกโตโยต้า ลีกคัพ ที่พบกับ ทีมวัวชน ยูไนเต็ด ทีมจากไทยพรีเมียร์ลีก เพียง 3 วัน คุณสันติชัย คงเถลิงศิริวัฒนา นายอำเภอเมืองสุรินทร์ ซึ่งเป็นชาวสุรินทร์โดยแท้ ได้เข้ามาบริหารทีมแทน
ทีมงานผู้ฝึกสอน

| ตำแหน่ง | ชื่อ |
| --- | --- |
ประธานสโมสร:  สุวพงศ์ กิติภัทย์พิบูลย์
ผู้จัดการทีม:  นิธิกร ทวีชัย
หัวหน้าผู้ฝึกสอน:  ธนัท ภัทรศรีมณี
เจ้าหน้าที่ทีม:  สิทธาวุฒิ แก้วดี    อัศวิน นพเก้า    เสฎฐวุฒิ โชคเหมาะ
ทีมงานผู้ฝึกสอน > อดีตผู้ฝึกสอน

อ.จงกิต เพิ่มทรัพย์
อ.กิติศักดิ์ มีเจริญ
อ. ธนกร นามสวัสดิ์
สุพัฒน์ ทองนพคุณ
อ.จงกิต เพิ่มทรัพย์
ฐปกร ดีมาก
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > อดีตผู้เล่นสำคัญ

ศราวุธ อินทร์แป้น
ยศพล เทียงดาห์
รังสรรค์ แสวงทรัพท์
อรรถพล ประสานสุข
เกรียงไกร อุระงาม
อภิชาติ ผลพูน
ผลงานตามฤดูกาลแข่งขัน

| ฤดูกาล | ลีก> การแข่งขัน | ลีก> ผลงาน | เอฟเอคัพ | ลีกคัพ | ลีก 3 คัพ |
| --- | --- | --- | --- | --- | --- |
| 2563–64 | ไทยลีก 3 โซนภาคตะวันออกเฉียงเหนือ | อันดับที่ 5 | รอบคัดเลือก | ยกเลิกการแข่งขัน | – |
| 2564–65 | ไทยลีก 3 โซนภาคตะวันออกเฉียงเหนือ | อันดับที่ 6 | รอบคัดเลือก | ไม่ได้เข้าร่วมแข่งขัน | – |
| 2565–66 | ไทยลีก 3 โซนภาคตะวันออกเฉียงเหนือ | อันดับที่ 7 | รอบแรก | ไม่ได้เข้าร่วมแข่งขัน | – |
| 2566–67 | ไทยลีก 3 โซนภาคตะวันออกเฉียงเหนือ | อันดับที่ 3 | รอบ 16 ทีมสุดท้าย | ไม่ได้เข้าร่วมแข่งขัน | รอบก่อนรองชนะเลิศ |
สถิติ

ชนะสูงสุด
สุรินทร์ 6 - 0 หนองบัวลำภู เอฟซี
แพ้สูงสุด
สุรินทร์ 0 - 5 บุรีรัมย์ เอฟซี
เกียรติประวัติ

ภูพานราชนิเวศน์คัพ ครั้งที่ 26 รองแชมป์ อันดับที่ 4
แหล่งข้อมูลอื่น

สโมสรฟุตบอลสุรินทร์ ซิตี้ ที่เฟซบุ๊ก
อำเภอเมืองนครพนม

| อำเภอเมืองนครพนม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Nakhon Phanom
สะพานมิตรภาพไทย–ลาว 3 (นครพนม–คำม่วน)
คำขวัญ: พระติ้วพระเทียมคู่บ้าน หาดสำราญคู่เมือง ริมฝั่งโขงลือเลื่อง ฟูเฟื่องวัฒนธรรม ประตูสู่อินโดจีน  นครถิ่นนี้คือ อำเภอเมืองนครพนม
แผนที่จังหวัดนครพนม เน้นอำเภอเมืองนครพนม
พิกัด: 17°24′36″N 104°46′44″E﻿ / ﻿17.41000°N 104.77889°E﻿ / 17.41000; 104.77889
ประเทศ:  ไทย
จังหวัด: นครพนม
พื้นที่
 • ทั้งหมด: 853.125 ตร.กม. (329.393 ตร.ไมล์)
ประชากร (2564)
 • ทั้งหมด: 144,113 คน
 • ความหนาแน่น: 168.92 คน/ตร.กม. (437.5 คน/ตร.ไมล์)
รหัสไปรษณีย์ : 48000
รหัสภูมิศาสตร์: 4801
ที่ตั้งที่ว่าการ: ที่ว่าการอำเภอเมืองนครพนม หมู่ที่ 5 ตำบลหนองญาติ อำเภอเมืองนครพนม จังหวัดนครพนม 48000
 ส่วนหนึ่งของสารานุกรมประเทศไทย
เมืองนครพนม เป็นอำเภอหนึ่งของจังหวัดนครพนม
ที่ตั้งและอาณาเขต

อำเภอเมืองนครพนมมีอาณาเขตติดต่อกับเขตการปกครองข้างเคียง ดังต่อไปนี้
ทิศเหนือ ติดต่อกับอำเภอโพนสวรรค์และอำเภอท่าอุเทน
ทิศตะวันออก ติดต่อกับแขวงคำม่วน (ประเทศลาว)
ทิศใต้ ติดต่อกับอำเภอธาตุพนมและอำเภอเรณูนคร
ทิศตะวันตก ติดต่อกับอำเภอปลาปาก และอำเภอกุสุมาลย์ (จังหวัดสกลนคร)
การแบ่งเขตการปกครอง > การปกครองส่วนภูมิภาค

อำเภอเมืองนครพนมแบ่งพื้นที่การปกครองออกเป็น 15 ตำบล 167 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | ในเมือง | Nai Mueang | – | 13,376 |
| 2. | หนองแสง | Nong Saeng | – | 4,558 |
| 3. | นาทราย | Na Sai | 13 | 5,553 |
| 4. | นาราชควาย | Na Rat Khwai | 11 | 7,695 |
| 5. | กุรุคุ | Kurukhu | 13 | 7,987 |
| 6. | บ้านผึ้ง | Ban Phueng | 23 | 16,947 |
| 7. | อาจสามารถ | At Samat | 11 | 10,446 |
| 8. | ขามเฒ่า | Kham Thao | 11 | 8,809 |
| 9. | บ้านกลาง | Ban Klang | 12 | 8,459 |
| 10. | ท่าค้อ | Tha Kho | 12 | 8,960 |
| 11. | คำเตย | Kham Toei | 18 | 12,509 |
| 12. | หนองญาติ | Nong Yat | 13 | 16,129 |
| 13. | ดงขวาง | Dong Khwang | 11 | 6,436 |
| 14. | วังตามัว | Wang Ta Mua | 11 | 9,023 |
| 15. | โพธิ์ตาก | Pho Tak | 9 | 6,953 |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองนครพนมประกอบด้วยองค์กรปกครองส่วนท้องถิ่น 14 แห่ง ได้แก่
เทศบาลเมืองนครพนม ครอบคลุมพื้นที่ตำบลในเมืองและตำบลหนองแสงทั้งตำบล รวมทั้งบางส่วนของตำบลอาจสามารถและตำบลหนองญาติ
เทศบาลตำบลหนองญาติ ครอบคลุมพื้นที่ตำบลหนองญาติ (นอกเขตเทศบาลเมืองนครพนม)
องค์การบริหารส่วนตำบลนาทราย  ครอบคลุมพื้นที่ตำบลนาทรายทั้งตำบล
องค์การบริหารส่วนตำบลนาราชควาย  ครอบคลุมพื้นที่ตำบลนาราชควายทั้งตำบล
องค์การบริหารส่วนตำบลกุรุคุ  ครอบคลุมพื้นที่ตำบลกุรุคุทั้งตำบล
องค์การบริหารส่วนตำบลบ้านผึ้ง  ครอบคลุมพื้นที่ตำบลบ้านผึ้งทั้งตำบล
องค์การบริหารส่วนตำบลอาจสามารถ  ครอบคลุมพื้นที่ตำบลอาจสามารถ (นอกเขตเทศบาลเมืองนครพนม)
องค์การบริหารส่วนตำบลขามเฒ่า  ครอบคลุมพื้นที่ตำบลขามเฒ่าทั้งตำบล
องค์การบริหารส่วนตำบลบ้านกลาง  ครอบคลุมพื้นที่ตำบลบ้านกลางทั้งตำบล
องค์การบริหารส่วนตำบลท่าค้อ  ครอบคลุมพื้นที่ตำบลท่าค้อทั้งตำบล
องค์การบริหารส่วนตำบลคำเตย  ครอบคลุมพื้นที่ตำบลคำเตยทั้งตำบล
องค์การบริหารส่วนตำบลดงขวาง  ครอบคลุมพื้นที่ตำบลดงขวางทั้งตำบล
องค์การบริหารส่วนตำบลวังตามัว  ครอบคลุมพื้นที่ตำบลวังตามัวทั้งตำบล
องค์การบริหารส่วนตำบลโพธิ์ตาก  ครอบคลุมพื้นที่ตำบลโพธิ์ตากทั้งตำบล
มหาวิทยาลัย > ระดับมหาวิทยาลัย

มหาวิทยาลัยนครพนม
มหาวิทยาลัย > ระดับวิทยาลัย

วิทยาลัยเทคนิคนครพนม
โรงเรียน > โรงเรียนมัธยม สพฐ.

โรงเรียนคำเตยอุปถัมภ์
โรงเรียนนครพนมวิทยาคม
โรงเรียนบ้านผึ้งวิทยาคม
โรงเรียนปิยะมหาราชาลัย
โรงเรียนวังกระแสวิทยาคม
โรงเรียนศรีโคตรบูรณ์
โรงเรียนศรีบัวบานวิทยาคม
โรงเรียนนารีอนุกูลวิทยา
โรงเรียนสตรีนครพนม
โรงเรียน > โรงเรียนประถม สพฐ.

โรงเรียนสุนทรวิจิตร
โรงเรียนอนุบาลนครพนม
โรงเรียน > โรงเรียนเอกชน

โรงเรียนตงเจี่ย
โรงเรียนเซนต์ยอแซฟนครพนม
โรงเรียน > โรงเรียนในสังกัดเทศบาลเมืองนครพนม

โรงเรียนเทศบาล ๑ (หนองแสง)
โรงเรียนเทศบาล ๒ (ถนนบำรุงเมือง)
โรงเรียนชุมชนเทศบาล ๓ (พินิจพิทยานุสรณ์)
โรงเรียนเทศบาล ๔ (รัตนโกสินทร์ ๒๐๐ ปี)
โรงเรียนเทศบาล ๕ (สมพรอภัยโส)
โรงเรียนอนุบาลเทศบาลเมืองนครพนม (ยงใจยุทธ)
สาธารณสุข

โรงพยาบาลนครพนม
โรงพยาบาลเดอะซีพลัส นครพนม (กำลังก่อสร้าง)
โรงพยาบาลพริ้นซ์ นครพนม (โครงการก่อสร้าง)
โรงพยาบาลจิตเวชนครพนมราชนครินทร์
สถานที่ท่องเที่ยว

วัดโอกาสศรีบัวบาน
วัดศรีเทพประดิษฐาราม
วัดมหาธาตุ
วัดนักบุญอันนา
วัดโพธิ์ศรี
พิพิธภัณฑ์จวนผู้ว่าราชการจังหวัดนครพนม
สวนหลวง ร.9
หาดทรายทองศรีโคตรบูร
หมู่บ้านมิตรภาพไทย-เวียดนาม (อนุสรณ์สถานประธานโฮจิมินห์)
พิพิธภัณฑ์ประธานโฮจิมินห์
บ้านท่านประธานโฮจิมินห์
หอนาฬิกาเวียดนามอนุสรณ์
เขื่อนหน้าเมืองนครพนม
สะพานมิตรภาพ 3 (นครพนม-คำม่วน)
ศาลหลักเมือง
สถานที่จัดแสดงโลกของปลาแม่น้ำโขง นครพนม ศูนย์วิทยาศาสตร์เพื่อการศึกษานครพนม
หอเฉลิมพระเกียรติราชวงศ์จักรี
แลนด์มาร์คพญาศรีสัตตนาคราช (จุดหมายตานครพนม)
วัดนักบุญยอแซฟ
ตลาดอินโดจีน
ตลาดโต้รุ่ง
ถนนคนเดินนครพนม
สวนน้ำนครพนมปาร์ค
วัดกกส้มโฮง (ปู่องค์ดำแสนศิริจันทรานาคราช)
เวียดนามทาวน์ นครพนม
แหล่งข้อมูลอื่น

เว็บไซต์เทศบาลเมืองนครพนม
เว็บไซต์เทศบาลตำบลหนองญาติ เก็บถาวร 2018-03-24 ที่ เวย์แบ็กแมชชีน
เว็บไซต์องค์การบริหารส่วนตำบลนาราชควาย
วันแชมเปียนชิพ

| --- | --- |

ประเภท: เอกชน
อุตสาหกรรม: รายการศิลปะการต่อสู้แบบผสม
ก่อตั้ง: กรกฎาคม ค.ศ. 2011
ผู้ก่อตั้ง: ชาตรี ศิษย์ยอดธง วิกเตอร์ คุย 
สำนักงานใหญ่: ประเทศสิงคโปร์
บุคลากรหลัก: ชาตรี ศิษย์ยอดธง, เจ้าของบริษัท/ประธานเจ้าหน้าที่บริหาร
เว็บไซต์: http://www.onefc.com/
ชาตรี ศิษย์ยอดธงเป็นผู้ประกอบการและครูมวยจากประเทศไทยที่รู้จักกันดีในฐานะผู้ก่อตั้งประธานและซีอีโอของ วันแชมเปียนชิพ
วันแชมเปียนชิพ (อังกฤษ: ONE Championship) เป็นโปรโมเตอร์เกี่ยวกับศิลปะการต่อสู้แบบผสมในประเทศสิงคโปร์ ซึ่งเปิดตัวอย่างเป็นทางการเมื่อวันที่ 14 กรกฎาคม ค.ศ. 2011  และเป็นที่รู้จักอย่างกว้างขวางว่าเป็นโปรโมเตอร์ศิลปะการต่อสู้แบบผสมที่ใหญ่ที่สุดในทวีปเอเชีย
แหล่งข้อมูลอื่น

List of Events on Sherdog
พินทองทา ชินวัตร คุณากรวงศ์

| พินทองทา ชินวัตร คุณากรวงศ์ ร> ท.ภ. |
| --- | --- |
พินทองทา ใน พ.ศ. 2562
เกิด: พิณทองทา ชินวัตร 17 เมษายน พ.ศ. 2525 (42 ปี) ประเทศไทย
สัญชาติ: ไทย
ชื่ออื่น: เอม
การศึกษา: โรงเรียนเซนต์โยเซฟคอนเวนต์ โรงเรียนมาแตร์เดอีวิทยาลัย
ศิษย์เก่า: มหาวิทยาลัยเกษตรศาสตร์ (ศ.บ.) มหาวิทยาลัยลอนดอน (MBA)
อาชีพ: นักธุรกิจ
คู่สมรส: ณัฐพงศ์ คุณากรวงศ์ (สมรส 2554)
บุตร: พิณธารา พิณนารา ชินวาคิณ
บิดามารดา: ทักษิณ ชินวัตร (บิดา) พจมาน ณ ป้อมเพชร (มารดา)
ญาติ: พานทองแท้ ชินวัตร (พี่ชาย) แพทองธาร ชินวัตร (น้องสาว) ยิ่งลักษณ์ ชินวัตร (อาหญิง) สมชาย วงศ์สวัสดิ์ (ลุงเขย)
ครอบครัว: ตระกูลชินวัตร
พินทองทา ชินวัตร คุณากรวงศ์ (ชื่อเกิด: พิณทองทา ชินวัตร; เกิด 17 เมษายน พ.ศ. 2525) ชื่อเล่น เอม เป็นบุตรสาวคนรองของทักษิณ ชินวัตร อดีตนายกรัฐมนตรีไทย และคุณหญิงพจมาน ดามาพงศ์ มีพี่น้องสองคนคือ พานทองแท้ ชินวัตร และแพทองธาร ชินวัตร จบการศึกษาชั้นมัธยมศึกษาตอนต้นจากโรงเรียนเซนต์โยเซฟคอนเวนต์ และมัธยมศึกษาตอนปลายจากโรงเรียนมาแตร์เดอีวิทยาลัย ระดับอุดมศึกษา ศิลปศาสตร์บัณฑิต (รัฐศาสตร์ บริหารรัฐกิจ) คณะสังคมศาสตร์ มหาวิทยาลัยเกษตรศาสตร์ และสำเร็จการศึกษาระดับปริญญาโท บริหารธุรกิจมหาบัณฑิต จาก CASS Business School, City, University of London
พินทองทาเคยดำรงตำแหน่งเป็นประธานเจ้าหน้าที่บริหารบริษัท แมนซิตี มาร์เก็ตติง ไทยแลนด์ จำกัด ปัจจุบันเป็นผู้ถือหุ้นบริษัท เอสซี แอสเสท จำกัด (มหาชน) และกรรมการมูลนิธิไทยคม
พินทองทาสมรสกับณัฐพงศ์ คุณากรวงศ์ นักธุรกิจอสังหาริมทรัพย์ ปัจจุบันดำรงตำแหน่งรองประธานกรรมการและประธานเจ้าหน้าที่บริหาร บริษัท เอสซี แอสเสท คอร์ปอเรชั่น จำกัด (มหาชน) และเป็นพี่ชายของสรพันธ์ คุณากรวงศ์ ผู้ช่วยเลขานุการรัฐมนตรีว่าการกระทรวงคมนาคม พินทองทาและณัฐพงศ์เข้าพิธีหมั้นเมื่อเช้าวันที่ 11 พฤศจิกายน 2554 และพิธีมงคลสมรสเมื่อวันที่ 12 ธันวาคม 2554 ณ โรงแรมพลาซ่า แอทธินี ปัจจุบันทั้งคู่มีธิดาฝาแฝด เกิดเมื่อวันที่ 6 ธันวาคม 2557และบุตร 1 คน  เกิดเมื่อวันที่ 29 พฤศจิกายน   2559
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
ยุทธจักรชิงเจ้าบัลลังก์

| ยุทธจักรชิงเจ้าบัลลังก์   The Foundation |
| --- | --- |

จีนตัวเต็ม: 決戰玄武門
จีนตัวย่อ: 決戰玄武門
 
แนว: กำลังภายใน, ราชวงศ์ และ ดราม่า
บทละครโทรทัศน์: Geng Guorong, Liang Shumei, Deng Texi, Xue Jiahua, Zhong Jianqiang
กำกับโดย: Du Qifeng, Xiao Jianwei, Pu Tengjin, Liu Shiyu
ผู้ช่วยผู้กำกับ: Hu Minguang, Luo Caiwen, Lian Xiuxing, Wei Hanjun, Chen Musheng
แสดงนำ: หวง เย่อหัว   เหมียว เฉียวเหว่ย   อง เหม่ยหลิง   ทัง เจิ้นเยี่ย
ดนตรีแก่นเรื่องเปิด: "夢裏幾番哀" (In Dream Several Sorrow) by Michelle Pau
ดนตรีแก่นเรื่องปิด: "不見我淚流" (I Cannot See My Tears Flow) by Michelle Pau
ผู้ประพันธ์เพลง: Joseph Koo
ประเทศแหล่งกำเนิด: ฮ่องกง
ภาษาต้นฉบับ: กวางตุ้ง
จำนวนตอน: 20 ตอน
การผลิต
ควบคุมงานสร้าง: หวังเทียนหลิน (Wong Tin-lam)
ความยาวตอน: 45 นาที/ตอน
บริษัทผู้ผลิต: ทีวีบี
ออกอากาศ
สถานีโทรทัศน์: ทีวีบี
ออกอากาศ: 6 กุมภาพันธ์ 1984 – 2 มีนาคม 1984 (20.30-21.30 น. รวมโฆษณา)
ยุทธจักรชิงเจ้าบัลลังก์ (決戰玄武門) เป็นซีรีส์ฮ่องกง ที่ถูกสร้างขึ้นโดยสถานีโทรทัศน์ทีวีบี และออนแอร์ทางจอในปีพ.ศ. 2527 นำแสดงโดยดาราดังในยุคนั้นมากมาย อาทิเช่น หวง เย่อหัว เหมียว เฉียวเหว่ย ทัง เจิ้นเยี่ย และ อง เหม่ยหลิง.
เนื้อเรื่องย่อ

จักรพรรดิถังเกาจงมีโอรสสามองค์ คือเจี้ยนเฉิน, ซื่อหมิง และหยวนจิ๊ ในสามคนนี้ ซื่อหมิง บุตรคนที่สองเฉลียวฉลาดและมีไหวพริบมากที่สุด อีกทั้งยังช่วยงานบิดามากมาย จนได้รับการคาดหมายว่าจะเป็นผู้สืบทอดบัลลังก์คนต่อไป ซื่อหมิงปลอมตัวเป็นสามัญชนเพื่อเข้าร่วมงานประลองยุทธฮั่นเทียนเหมิน และได้รู้จักกับจอมยุทธน้อยเจียงฟง ทั้งสองคบหากันเป็นสหายสนิท อีกทั้งซื่อหมิงได้ช่วยชีวิตของแม่นางฉิงซิซิ จนบังเกิดเป็นความรัก แต่เหมือนฟ้าดินกลั่นแกล้ง ซิซิตกเป็นที่หมายปองของเจี้ยนเฉิน ซึ่งพยายามทุกวิถีทางที่จะได้ครอบครองตัวเธอ เจี้ยนเฉินร่วมมือกับหยวนจิ๊หาทางขัดขวางไม่ให้ซื่อหมิงได้เป็นองค์รัชทายาท บัดนี้พี่น้องต้องมาห้ำหั่นกันเองและกลายเป็นตำนานศึกสายเลือดที่เล่าขานไม่รู้จบ
นักแสดง

หวง เย่อหัว รับบท เจียง ฟ่ง
เหมียว เฉียวเหว่ย รับบท ซื่อหมิง
อง เหม่ยหลิง รับบท ฉิน ซิซิ
ทัง เจิ้นเยี่ย รับบท หยวนจิ๊
จิ่ง ไต้อิง รับบท องค์หญิงเล่อหยุน
เรตติ้ง > ในฮ่องกง

ประสบความสำเร็จเป็นอย่างดี โดยติดหนึ่งในสิบละครที่มีเรตติ้งสูงสุดแห่งปีค.ศ. 1984
เรตติ้ง > ทั่วเอเชีย

ประสบความสำเร็จกลาง ๆ ในระดับเอเชีย
การฉายซ้ำ

ความนิยมของละคร เรื่องนี้ ถูกรีรัน ถึง 3 ครั้งที่ฮ่องกง ในช่อง the Jade Terrace
ในเดือนตุลาคม 2528, เดือนเมษายน 2531 และเดือนตุลาคม 2533
การออกอากาศในไทย

ฉายทางช่อง 3 สองครั้ง
1.ช่วงปลายปีพ.ศ. 2527 (1984) เวลา 21.25-22.25 น.
2.รีรันตอนเย็นช่วงปีพ.ศ. 2529 (1986) อีกครั้ง
แหล่งข้อมูลอื่น

ย้อนอดีต:ยุทธจักรชิงจ้าวบัลลังค์ โดย baidu
เรือโนอาห์

ระวังสับสนกับ หีบแห่งพันธสัญญา
Noah's Ark (1846) โดยเอ็ดเวิร์ด ฮิกส์
เรือโนอาห์ (อังกฤษ: Noah's Ark; ฮีบรู: תיבת נח; ภาษาฮีบรูไบเบิล: Tevat Noaḥ) เป็นเรือในเรื่องเล่าน้ำท่วมในหนังสือปฐมกาลที่พระเจ้าไว้ชีวิตโนอาห์ ครอบครัวของท่าน และตัวอย่างสัตว์บนโลกทุกชนิดจากน้ำท่วมโลก เรื่องราวนี้ยังพบในอัลกุรอาน ซึ่งตัวเรือมีชื่อเรียกว่า ซะฟีนะฮ์ นูฮ์ (อาหรับ: سفينة نوح "เรือนูฮ์") และ อัลฟุลก์ (الفُلْك)
การค้นหาเรือโนอาห์เริ่มขึ้นอย่างน้อยในสมัยของยูซิเบียส (ประมาณ ค.ศ. 275–339) และผู้ที่เชื่อมั่นในเรือลำนี้ในสมัยใหม่ยังคงหาเรือต่อไป แต่ไม่พบหลักฐานทางกายภาพที่ยืนยันได้ของเรือลำนี้เลย ไม่มีหลักฐานทางวิทยาศาสตร์ใด ๆ ที่พบว่าเรือโนอาห์มีอยู่จริงตามคำอธิบายในคัมภีร์ไบเบิล ที่มากไปกว่านั้น ก็ยังไม่มีหลักฐานเกี่ยวกับน้ำท่วมระดับโลก และนักวิทยาศาสตร์ส่วนใหญ่ยอมรับว่าเรือและภัยพิบัติตามธรรมชาติระดับนี้อาจเป็นไปไม่ได้ นักวิจัยบางส่วนเชื่อว่าเหตุการณ์น้ำท่วมที่มีอยู่จริง (แม้อยู่ในระดับท้องที่) ในตะวันออกกลางอาจเป็นแรงบันดาลใจในการเล่าเรื่องผ่านคำพูดและการเขียนในภายหลัง โดยมีการเสนอเหตุการณ์ทางประวัติศาสตร์อย่างน้ำท่วมอ่าวเปอร์เซีย หรือน้ำท่วมทะเลดำเมื่อ 7,500 ปีก่อน
รายละเอียด

โครงสร้างของเรือ (และลำดับเหตุการณ์น้ำท่วม) คล้ายคลึงกับวิหารยิวและการบูชาวิหาร ตามรายงานจากพระคัมภีร์ พระเจ้าทรงให้โนอาห์ประกอบเรือตามแบบที่พระองค์ทรงกำหนด (ปฐมกาล 6:14–16): เรือต้องยาว 300 ศอก กว้าง 50 ศอก และสูง 30 ศอก (ประมาณ 134×22×13 เมตร หรือ 440×72×43 ฟุต) มิติเหล่านี้ตั้งอยู่บนพื้นฐานของการยึดติดเชิงตัวเลขต่อเลข 60 ตัวเลขเดียวกันนี้ยังตรงกับลักษณะเรือของวีรบุรุษในช่วงน้ำท่วมของบาบิโลนด้วย
ชั้นสามชั้นของเรือสะท้อนถึงจักรวาลสามส่วนตามจินตนาการของชาวอิสราเอลโบราณ: สวรรค์, โลก และ ยมโลก แต่ละชั้นมีความสูงเท่ากับวิหารในเยรูซาเลม ตัวเรือเองเป็นแบบจำลองขนาดย่อของจักรวาล และแต่ละชั้นมีขนาดใหญ่กว่าห้องพลับพลา 3 เท่า ทำให้มีผู้กล่าวแนะว่าผู้เขียนมองทั้งเรือกับพลับพลาเป็นตัวทำหน้าที่รักษาชีวิตมนุษย์ ข้างเรือมีประตู และ tsohar ซึ่งอาจเป็นหลังคาหรือช่องรับแสง เรือต้องสร้างด้วยไม้สนโกเฟอร์ คำนี้ไม่ปรากฏในบทอื่นของคัมภีร์ไบเบิล และสามารถแยกเป็น qinnim ซึ่งเป็นคำที่สื่อถึงรังนกในส่วนอื่นของคัมภีร์ไบเบิลเสมอ ทำให้นักวิชาการบางส่วนปรับปรุงคำนี้เป็น qanim (กก) เรือที่สร้างเสร็จต้องละเลงด้วย koper (หมายถึงยาชันหรือน้ำมันดิน) ในภาษาฮีบรู ทั้งสองคำนี้มีความใกล้เคียงกัน kaparta ("ละเลง") ... bakopper
รายละเอียด > สิ่งที่บรรทุก

พระเจ้ามีพระบัญชาให้โนอาห์นำสิ่งเหล่านี้ขึ้นไปบนเรือ
โนอาห์ และ ครอบครัว โดยมีลูกชายของโนอาห์ 3 คน ได้แก่ เชม ฮาม และยาเฟท
อาหารสำหรับโนอาห์ ครอบครัว และ สำหรับสัตว์ที่พระเจ้าทรงกำหนด
สัตว์ นก และสัตว์เลื้อยคลานชนิดละ 1 คู่ (ตัวผู้ 1 ตัว และตัวเมีย 1 ตัว)
เรือโนอาห์ในความเชื่อทางศาสนา

เหตุการณ์ของเรือโนอาห์ ยังมีกล่าวถึงในพระคัมภีร์อัลกุรอาน ในศาสนาอิสลาม พระคัมภีร์ในศาสนายูดาย นอกจากนี้ ยังมีหลักฐานเรื่องเล่าปรัมปรานานาชาติ เกี่ยวข้องกับเหตุการณ์น้ำท่วมโลกนี้ แตกต่างกันไปในแต่ละชนชาติ อาทิ เรื่องของพระมนูในวรรณกรรมฮินดู
เรือโนอาห์ในความเชื่อทางศาสนา > ศาสนาคริสต์

เนื้อหาในส่วนนี้ อ้างอิงมาจากพระธรรมปฐมกาล ซึ่งกล่าวถึงการสร้างเรือของโนอาห์ ตามพระบัญชาของพระเจ้า เพื่อช่วยให้ครอบครัวของโนอาห์ และรักษาพันธุ์สัตว์บนโลกนี้ไว้ เมื่อโนอาห์ประกอบเรือเสร็จ พระเจ้าทรงบันดาลให้ฝนตกหนัก 40 วัน และเกิดน้ำท่วมแผ่นดินเป็นเวลา 150 วัน จนผู้คนและสิ่งมีชีวิตทั่วโลกตายจนหมดสิ้น พระเจ้าจึงทรงกระทำให้น้ำลดลง ใช้เวลาอีก 150 วัน แผ่นดินจึงแห้ง
ส่วนเรือโนอาห์นั้น ไปค้างอยู่บนยอดเขาอารารัต โนอาห์ และครอบครัวได้ลงจากเรือเมื่อน้ำแห้งดีแล้ว และใช้ชีวิตตามปกติต่อไป ในครั้งนั้น พระเจ้าทรงมอบรุ้งกินน้ำ เป็นพันธสัญญาว่า จะไม่ให้เกิดเหตุการณ์น้ำท่วมโลกเพื่อทำลายล้างมนุษย์อีก
ประวัติศาสตร์ > การค้นหาเรือโนอาห์

การค้นหาเรือโนอาห์เริ่มขึ้นอย่างน้อยในสมัยของยูซิเบียส (ประมาณ ค.ศ. 275–339) จนถึงสมัยนี้ ปัจจุบัน การกระทำเช่นนี้โดยกว้างถือเป็นโบราณคดีเทียม (pseudoarchaeology) มีการเสนอแนะสถานที่หลายแห่งที่คาดว่าเป็นที่ตั้งของเรือ แต่ก็ยังไม่มีการยืนยัน สถานที่ค้นหาอย่าง Durupınar site, พื้นที่บนเขาเท็นดือเร็กในตุรกีตะวันออก และเขาอารารัต แต่การสำรวจทางธรณีวิทยาของส่วนหลงเหลือที่เป็นไปได้ของเรือได้แสดงให้เห็นเพียงการก่อตัวของตะกอนตามธรรมชาติเท่านั้น ในขณะที่กลุ่มที่ตีความพระคัมภีร์ตามตัวอักษรยังคงเชื่อมั่นถึงการดำรงอยู่ของเรือในประวัติศาสตร์โบราณคดี ความเป็นไปได้ทางวิทยาศาสตร์ส่วนใหญ่ควบคู่กับการเกิดน้ำท่วมยังคงมีการโต้แย้ง
เรือโนอาห์อยู่ที่ใด

ไม่มีใครรู้
สิ่งสืบทอดทางวัฒนธรรม: เรือโนอาห์จำลอง

ในสมัยใหม่ ทั้งตัวบุคคลและองค์กรต่างพยายามสร้างเรือโนอาห์ขึ้นใหม่โดยใช้มิติที่ระบุไว้ในพระคัมภีร์ ตัวอย่างเรือจำลองเหล่านี้ ได้แก่ โยฮันส์อาร์กสร้างเสร็จใน ค.ศ. 2012 และอาร์กเอนเคาน์เตอร์สร้างเสร็จใน ค.ศ. 2016
ดูเพิ่ม

พระธรรมปฐมกาล
โนอาห์
แหล่งข้อมูลอื่น

วิกิซอร์ซมีข้อความของบทความเกี่ยวกับ "" จาก  ฉบับ ค.ศ. 1905
วิกิมีเดียคอมมอนส์มีสื่อเกี่ยวกับ Noah's Ark
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ  เช็กเกีย 
สวนสนุกอาร์กเอนเคาน์เตอร์